
                  Republika Hrvatska
                Koprivničko – Križevačka županija
OSNOVNA ŠKOLA „BRAĆA RADIĆ KOPRIVNICA


OBRAZLOŽENJE PRIJEDLOGA POLUGODIŠNJEG IZVJEŠTAJA                             O IZVRŠENJU FINANCIJSKOG PLANA OSNOVNE ŠKOLE                                         „BRAĆA RADIĆ“ KOPRIVNICA ZA 2026. GODINU

1. Sažetak djelokruga rada proračunskog korisnika
Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.
Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h.  Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i mladih i Godišnjem  planu i programu rada škole.
Matična škola u Koprivnici sagrađena je 1989. godine. Na kraju školske godine 2025./2026. nastavu je polazilo 725 učenika  u  36 razrednih  odjela. Školska zgrada u Starigradu sagrađena je 1954. godine, a nastavu je polazio 61 učenik  u 4 razredna odjela. 
       U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani i knjižnici. Područna škola Starigrad, na žalost, nema sportsku dvoranu ni odgovarajuće sportsko igralište.   
Osnovna škola „Braća Radić“ na kraju nastavne godine 2025./2026. broji 102 djelatnika, od toga 22 učitelja razredne nastave, 39 učitelja predmetne nastave, 3 stručna suradnika, 18 pomoćnika u nastavi te 20 ostalih djelatnika, od toga su 4 učiteljice izvrsne savjetnice, 1 stručna suradnica izvrsna savjetnica, 1 učiteljica savjetnica, 5 učiteljica mentorica i 6 voditelja Županijskih stručnih vijeća (matematike, vjeronauka, engleskoga jezika, knjižnice, razredne nastave i ravnatelja). 

2. Obrazloženje programa rada školske ustanove
Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostali djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cjeloživotnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe razvijenim samopoštovanjem i poštovanjem drugih. 
Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

3. Usklađenost ciljeva, strategije i programa s dokumentima dugoročnog razvoja
	Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i  obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova. 
ZAKONSKE I DRUGE PODLOGE NA KOJIMA SE ZASNIVA PROGRAM
· Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),    
· Zakon o ustanovama (NN broj 76/93, 29/97, 47/99, 35/08,127/19 i 151/22) , 
· Zakon o proračunu (NN broj 144/21).
· Zakon o javnoj nabavi (NN broj 120/16 i 114/22),
· Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i 154/2024), Pravilnik o planiranju u sustavu proračuna (NN broj 1/24)
· Pravilnik o financijskom izvještavanju u proračunskom računovodstvu (NN broj 37/22, 52/25)
· Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/23, 40/24)
· Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026. (NN 108/25)
· Godišnji plan i program rada škole za školsku godinu 2025./2026. 
· Školski kurikulum OŠ „Braća Radić“, nastavne i izvannastavne aktivnosti za školsku godinu 2025./2026. 


OPĆI DIO
PRIHODI I PRIMICI
	
Skupina
	
VRSTA PRIHODA
	Plan za 2026. godinu
	Ostvarenje/EUR
01.01.-30.6.2026.
	Indeks

	63
	Pomoći iz inozemstva i od subjekata unutar općeg proračuna
	3.579.932,00
	1.566.675,83
	44

	
65
	Prihodi od upravnih i administrativnih  pristojbi, pristojbi po posebnim propisima i naknadama
	46.832,00
	1.893,46
	4

	
66
	Prihodi od prodaje proizvoda i robe te pruženih usluga, prihodi od donacija
	11.479,00
	8.799,46
	77

	67
	Prihodi iz nadležnog proračuna i od HZZO-a temeljem ugovornih obveza
	1.048.647,00
	471.093,37
	45

	68
	Kazne, upravne mjere i ostali prihodi
	25,00
	25,00
	100

	71
	Prihodi od prodaje neproizvedene dug. imovine
	6.000,00
	6.160,00
	103

	
	UKUPNO:
	4.692.915,00
	2.054.647,12
	44



Kao što se vidi iz gore navedene tablice prihoda/primitaka, manji indeks od 4 u odnosu na plan ima skupina 65 Prihodi od upravnih i administrativnih pristojbi, pristojbi po posebnim propisima i naknadama na koje knjižimo prihode od roditelja za popravke tableta, oštećene/nevraćene udžbenike, za školsku kuhinju (iz 2022. godine i ranije), odlaske na izlete, kotizacije za natjecanja učenika te prihode za majice za učenike koji će biti realizirani s početkom nove školske godine 2026./2027.. Također na toj skupini u 2026. godini planiramo i  produženi boravak koji bi trebao biti realiziran s početkom jednosmjenske nastave, a koja bi trebala početi sa završetkom dogradnje matične škole. Skupina 67 Prihodi iz nadležnog proračuna i od HZZO-a temeljem ugovornih obveza ima indeks 45, a nabava rekonstrukcije sanitarija u wc-ima razredne nastave, zatim nabava košarkaške konstrukcije u dvorani, nabava opreme za kontrolu pristupa u dograđenom dijelu škole te nabava opreme za video nadzor za postojeću školu biti će knjižena u drugom polugodištu kad završe radovi. Skupina 63 Pomoći iz inozemstva i od subjekata unutar općeg proračuna bilježi indeks 44, a na nju knjižimo prihod za školsku kuhinju, ŽSV-e, udžbenike, knjige u knjižnici te prijevoz za djecu s teškoćama u razvoju, a najveći dio se odnosi na plaće i materijalna prava zaposlenika. Ostatak te skupine će se realizirati u drugom polugodištu godine. Skupina 66 Prihodi od prodaje proizvoda i robe te pruženih usluga, prihodi od donacija bilježi indeks 77, jer smo sa 17.02.2026. godine potpisali novi ugovor o zakupu školskog prostora sa firmom SALSADOS d.o.o. gdje nam se mjesečna najamnina kreće od 180,00 do 360,00 EUR ovisno o broju sati izvođenja plesa u toku mjeseca. Skupina 68 Kazne, upravne mjere i ostali prihodi bilježi stanje od 25,00 EUR i ima indeks od 100.  Skupina 71 Prihodi od prodaje neproizvedene dug. imovine bilježi indeks 103 jer smo od planiranih 6.000,00 EUR za prodaju poljoprivrednog zemljišta u Koprivničkom Ivancu, ostvarili prihod od 6.160,00 EUR.

Obrazloženje izvršenja planiranih prihoda i primitaka po odjeljcima u razdoblju siječanj-lipanj 2026. godine:

Odjeljak 6361 Tekuće pomoći proračunskim korisnicima iz proračuna koji im nije nadležan  ima ostvarenje od 1.485.195,05 EUR te ima indeks 103 u odnosu na isto razdoblje prošle godine. Prihod je nešto malo veći jer je osnovica za plaće u javnim službama rasla sa 01.09.2025. godine do 31.03.2026. godine sa 975,60 EUR na 1.004,87 EUR, te sa 01.04.2026. godine sa 1.004,87 EUR na 1.015,00 EUR. Također je narasla bruto plaća po satu rada za pomoćnike u nastavi sa 7,50 EUR na 8,50 EUR. 
Odjeljak 6362 Kapitalne pomoći proračunskim korisnicima iz proračuna koji im nije nadležan iznosi 982,73 EUR,  jer smo ove godine imali dodatnu narudžbu udžbenika za novoupisane učenike za razliku od prošle godine kad je realizacija bila 0,00 EUR.
Odjeljak 6391 Tekući prijenosi između proračunskih korisnika istog proračuna uključuju sredstva nacionalnog sufinanciranja pomoćnika u nastavi po ODJEKU VII te shemu voća/mlijeka bilježi ostvarenje od 15.649,25 EUR i indeks na manje u odnosu na isto razdoblje prošle godine te iznosi 94 zbog toga što smo imali manju realizaciju Školske sheme voća i mlijeka u školskoj godini 2025./2026..
Odjeljak 6393 Tekući prijenosi između proračunskih korisnika istog proračuna temeljem EU sredstava, uključuju sredstva za financiranje plaće iz EU pomoćnika u nastavi po ODJEKU VII, a bilježe izvršenje od 64.848,80 EUR te rast indeksa na 137 zbog povećanja broja zaposlenih pomoćnika u nastavi (sa 13 na 18) i povećanja bruto satnice sa 7,50 EUR na 8,50 EUR.
Odjeljak 6526 Ostali nespomenuti prihodi na koji knjižimo prihode od školske kuhinje (za račune izdane 2022. godine), zatim prihode za oštećene/nevraćene udžbenike, školske majice i popravke tableta, bilježe indeks od 115 i ostvarenje od 1.893,46 EUR. Nešto je veća realizacija jer smo imali više terenskih nastava koje su plaćali roditelji.
Odjeljak 6614 Prihodi od prodaje proizvoda i robe koji obuhvaća prihod od prodaje starog papira, željeza i struje HEP-u, bilježi stanje od 335,93 EUR i pad indeksa na 20 jer smo u 2025. godini bilježili prihod od viška prodane električne energije i više smo baterija te akumulatora prodali poduzeću FRIŠ d.o.o..
Odjeljak 6615 Prihodi od pruženih usluga koji obuhvaća prihod od najma stanova,  zakup poslovnog prostora za iznajmljivanje samoposlužnih aparata, zakup prostora za izvođenje tečaja plesa te prihod od prijevoza hrane u PŠ Jagnjedovec, ima indeks 139. Ostvarenje na dan 30.06.2026. godine je 5.013,53 EUR, a povećanje je jer smo u 2026. godini potpisali novi ugovor o zakupu prostora sa firmom SALSADOS J d.o.o. te ostvarujemo novi prihod od 180,00 do 360,00 EUR ovisno o broju dana koji zakupe u toku mjeseca.
Odjeljak 6631 Tekuće donacije bilježe stanje od 3.100,00 EUR te rast indeksa na 1550 jer smo ove godine primili prihode od donacija od nekoliko firmi za kupnju materijala za natjecanje Modelarska liga.
Odjeljak 6632 Kapitalne donacije bilježe ostvarenje od 350,00 EUR te pad indeksa na 19 jer smo prošle godine dobili od Hrvatskog filmskog saveza donaciju od 1.360,00 EUR po natječaju naše filmske skupine.
Odjeljak 6711 Prihodi iz nadležnog proračuna za financiranje rashoda poslovanja  obuhvaćaju prihode primljene za redovno poslovanje škole iz decentraliziranih i gradskih sredstava. Bilježe stanje od 349.628,77 EUR te rast indeksa na 129 jer je iz 2025. godine prenesen puno veći metodološki manjak koji se podmirio u siječnju i veljači 2026. godine. Također je veći zbog povećanja plaće pomoćnika u nastavi (dio koji se financira od strane Osnivača) jer se njihova bruto satnica povećala sa 7,50 EUR na 8,50 EUR. 
Odjeljak 6712  Prihodi iz nadležnog proračuna za financiranje rashoda za nabavu nefinancijske imovine bilježe stanje od 121.464,60 EUR te rast indeksa na 117915 jer je u 2026. godinu prenesen veliki metodološki manjak, a račun se odnosio na rekonstrukciju sanitarija u svlačionicama kraj dvorane i u wc-ima predmetne nastave.
Odjeljak 6831 Ostali prihodi ima ostvarenje od 25,00 EUR jer je u 2026. godini naplaćena samo jedna ovrha za školsku kuhinju te smo naplatili i trošak javnog bilježnika koji smo imali kod pokretanja ovrhe i taj prihod smo knjižili na ostale prihode. U 2025. godini je naplaćeno 6 ovrha pa je i realizacija veća.
Odjeljak 7111 Zemljište bilježi ostvarenje od 6.160,00 EUR jer smo ove godine sklopili ugovor o prodaji poljoprivrednog zemljišta u Koprivničkom Ivancu te smo za to ostvarili i prihod.

RASHODI I IZDACI

	
Skupina
	
VRSTA RASHODA
	Plan za 2026. godinu
	Ostvarenje/EUR
01.01.-30.6.2026.
	Indeks

	31
	Rashodi za zaposlene
	3.193.221,00
	1.505.595,01
	47

	32
	Materijalni rashodi
	738.221,00
	403.208,91
	55

	34
	Financijski rashodi
	6,00
	0,52
	9

	
37
	Naknade građanima i kućanstvima na temelju osiguranja i druge naknade
	40.000,00
	301,62
	1

	38
	Ostali rashodi
	1.800,00
	0,00
	0

	42
	Rashodi za nabavu proizvedene dugotrajne imovine
	168.094,00
	7.988,00
	5

	45
	Rashodi za dodatna ulaganja na nefinancijskoj imovini
	125.000,00
	0,00
	0

	
	UKUPNO:
	4.266.342,00
	1.917.094,06
	45




Kao što se vidi iz gore navedene tablice rashoda/izdataka, indekse u izvršenju nemaju:
· 38 Ostali rashodi na koje ćemo knjižiti nabavu higijenskih uložaka u drugoj polovici godine sredstvima dobivenim od MROPS-a. 
· 45 Rashodi za dodatna ulaganja na nefinancijskoj imovini  koji će se realizirati kada bude izvršena rekonstrukcija sanitarija u wc-ima razredne nastave.
Malu realizaciju ima skupina: 
· 37 Naknade građanima i kućanstvima na temelju osiguranja i druge naknade imaju indeks 1, zato što će nabava udžbenika za učenike škole biti realizirana u drugoj polovici godine.
· 42 Rashodi za nabavu proizvedene dugotrajne imovine (indeks 5) koji će se realizirati u drugom polugodištu godine kad bude realizirana nabava košarkaške konstrukcije u školskoj dvorani, zatim nabava opreme za kontrolu pristupa u dograđenom dijelu škole i nabava video nadzora za stari dio škole.
Ostatak skupine 31 Rashodi za zaposlene, 32 Materijalni rashodi i 34 Financijski rashodi  će se realizirati u drugoj polovici godine.

Obrazloženje izvršenja planiranih rashoda i izdataka po odjeljcima u razdoblju 01.01.-30.06.2026. godine: 

Odjeljak 31111 Plaće za redovan rad bilježe stanje od 1.170.856,20 EUR te pad indeksa na 92 te odjeljak 3132 Doprinosi za obvezno ZO bilježe stanje od 201.250,51 EUR te pad indeksa na 95 jer je prema novom Pravilniku o proračunskom računovodstvu i računskom planu ukinuta podskupina 193 pa u prvom polugodištu 2025.godine imamo knjiženu jednu plaću više.
Odjeljak 3113 Plaće za prekovremeni rad imaju ostvarenje od 70.934,13 EUR te rast indeksa na 110, a najveći razlog je što nismo mogli naći stručnu zamjenu za kolegicu iz matematike koja je na rodiljnom dopustu pa su ju mijenjali ostali kolege koji predaju matematiku.
Odjeljak 3114 Plaće za posebne uvjete rada bilježe ostvarenje od 10.038,79 EUR te je rast indeksa na 118 zbog više djece koje smo imali po prilagođenom programu u školskoj godini 2025./2026.
Odjeljak 3211 Službena putovanja imaju stanje od 11.471,02 EUR te rast indeksa na 133 jer se ove godine više putovalo na terenske nastave i seminare.
Odjeljak 3212 Naknade za prijevoz, za rad na terenu i odvojeni život bilježe ostvarenje od 17.763,25 EUR te pad indeksa na 94 zbog odlaska učitelja u mirovinu i učitelja koji su bili na zamjeni, a koji su imali veliku udaljenost do škole pa smo im isplaćivali veće troškove prijevoza.
Odjeljak 3213 Stručno usavršavanje zaposlenika ima stanje od 7.803,53 EUR te rast indeksa na 512 jer su naši učitelji u 2026. godini u odnosu na isto razdoblje prošle godine putovali preko Erasmus projekta te su se troškovi individualnih potpora knjižili na stručna usavršavanja.
Odjeljak 3221 Uredski materijal i ostali materijalni rashodi bilježe stanje od 13.499,65 EUR te rast indeksa na 120 zbog više nabavljenih sredstava za čišćenje te uredskog materijala, kao i dodatnog materijala za natjecanje Modelarska liga.
Odjeljak 3223 Energija bilježi ostvarenje od 31.858,61 EUR te je rast indeksa na 153 jer su porasle cijene energenata (električna energija i plin).
Odjeljak 3224 Materijal i dijelovi za tekuće i investicijsko održavanje bilježe stanje od 1.775,95 EUR te pad indeksa na 91 zbog smanjene potrebe za popravcima i kupovinom materijala za isto.
Odjeljak 3225 Sitni inventar i auto gume bilježe stanje od 2.274,01 EUR te pad indeksa na 89 jer smo prošle godine u istom razdoblju nabavljali mobitele za učitelje što je bio veći trošak.
Odjeljak 3227 Službena, radna i zaštitna odjeća i obuća bilježi ostvarenje od 1.200,76 EUR te rast indeksa na 127 jer smo ove godine više novaca utrošili na radnu odjeću za spremačice.
Odjeljak 3232 Usluge tekućeg i investicijskog održavanja bilježe ostvarenje od 18.711,10 EUR te rast indeksa na 210 jer smo ove godine imali poveći izdatak od 6.495,00 EUR za kupnju uređaja za demineralizaciju vode.
Odjeljak 3233 Usluge promidžbe i informiranja imaju ostvarenje od 746,55 EUR te rast indeksa na 300 jer su u 2026. godini plaćena tri oglasa za javnu nabavu, a u 2025. godini samo jedan.
Odjeljak 3234 Komunalne usluge imaju ostvarenje od 17.375,54 EUR te rast indeksa na 170 jer u odnosu na isto razdoblje prošle godine, u 2026. godini imamo novi mjesečni trošak za oborinsku odvodnju.
Odjeljak 3235 Zakupnine i najamnine imaju ostvarenje od 8.950,34 EUR te rast indeksa na 146 jer smo ove godine imali puno veće troškove kopiranja.
Odjeljak 3236 Zdravstvene i veterinarske bilježe ostvarenje od 7.707,20 EUR te rast indeksa na 174 jer je u 2026. godini veći broj zaposlenika koristio svoje pravo na sistematski pregled te je napravljen zdravstveni pregled na medicini rada za dva nova radnika i tri nove pomoćnice u nastavi. 
Odjeljak 3237 Intelektualne i osobne usluge na koje većinom knjižimo ugovore o djelu za predavače na ŽSV-ima, troškove povjerenstva za županijska natjecanja te uslugu procjene nekretnina, bilježe stanje od 509,06 EUR te pad indeksa na 39 jer smo u istom razdoblju prošle godine, osim ugovora o djelu i autorskih honorara,  knjižili i elaborat sigurnosne procjene zaštite objekta čiji je trošak iznosio 786,25 EUR. 
Odjeljak 3241 Naknade troškova osobama van radnog odnosa bilježe stanje od 8.434,26 EUR te indeks 11879 jer smo ove godine knjižili trošak individualnih potpora za učenike koji su putovali s učiteljima u okviru Erasmus projekata, a prošle godine u istom razdoblju još nismo imali Erasmus projekte.
Odjeljak 3292 Premije osiguranja bilježe stanje od 1.732,17 EUR te rast indeksa na 419. Razlog takvog rasta indeksa je povećanje police osiguranja imovine u 2026. godini te je u istom razdoblju 2025. godine knjižena samo jedna rata, a u 2026. godini dvije rate osiguranja imovine.
Odjeljak 3299 Ostali nespomenuti rashodi poslovanja bilježe stanje od 5.775,21 EUR te rast indeksa na 383 EUR jer smo ove godine knjižili dva veća troška prehrane na međuopćinskom natjecanju u futsalu te smo učitelju iz engleskog jezika isplaćivali troškove putovanja na HIPPO natjecanje. Osim toga na taj konto su knjiženi i neki troškovi u sklopu Erasmus projekta što nije bio slučaj prošle godine.
Odjeljak 3722 Naknade građanima i kućanstvima u naravi bilježe ostvarenje od 301,62 EUR te indeks od 2909 jer smo ove godine naručivali više dodatnih udžbenika za novoupisane učenike, nego u odnosu na isto razdoblje prošle godine.
Odjeljak 3812 Tekuće donacije u naravi na koje knjižimo nabavu higijenskih uložaka za djevojčice sredstvima dobivenih od MROPS-a, imat će ostvarenje u drugoj polovici godine kad provedemo nabavu, za razliku od prošle godine kad je nabava provedena u prvom polugodištu.
Odjeljak 4221 uredska oprema i namještaj bilježi ostvarenje od 6.704,00 EUR te je rast indeksa na 231 jer smo ove godine realizirali nabavu namještaja u prvoj polovici godine, a prošle godine u drugoj polovici godine. 
Odjeljak 4241 Knjige bilježe ostvarenje od 1.284,00 EUR te rast indeksa na 310 jer je nabavljeno više knjiga za školsku knjižnicu te je naručeno više dodatnih udžbenika za novoupisane učenike škole.
Odjeljak 4511 Dodatna ulaganja na građevinskim objektima nemaju još realizaciju jer će nabava rekonstrukcije sanitarija u wc-ima razredne nastave biti realizirana u drugoj polovici godine. Prošle godine je na taj odjeljak knjižen priključak građevine na elektroenergetsku distribucijsku mrežu za PŠ Starigrad, a u svrhu postavljanja solarnih kolektora, te je bila realizacija od 103,01 EUR.

REZULTAT POSLOVANJA

Ukupno ostvareni prihodi i primici u prvom polugodištu 2026. godine iznose 2.054.647,12 EUR, dok su u istom razdoblju prošle godine iznosili 1.780.328,85 EUR što je više ove godine za 274.318,27 EUR. 
Ukupno ostvareni rashodi u prvom polugodištu 2026. godine 1.917.094,06 EUR, dok su u istom periodu prošle godine iznosili 1.956.160,60 EUR što je manje ove godine za 39.066,54 EUR.  
Manjak prihoda poslovanja - preneseni se mijenjao po Odluci o raspodjeli rezultata od 08.05.2026. godine te iznosi -305.848,85 EUR. Manjak prihoda od nefinancijske imovine - preneseni se mijenjao po Odluci o raspodjeli rezultata od 08.05.2026. godine te iznosi -120.723,61 EUR. Znači da je ukupni preneseni rezultat poslovanja iz 2025. godine -426.572,46 EUR.

Tabelarni prikaz utvrđenog rezultata prikazan je u nastavku: 

	Preneseni rezultat iz 2025. godine
	Prihodi 6/2026
	Rashodi 6/2026
	Rezultat 6/2026
	Ukupni rezultat na dan 30.6.2026.

	-426.572,46
	2.054.647,12
	1.917.094,06
	137.553,06
	-289.019,40



Tabelarni prikaz utvrđenog rezultata iz 2025. godine po izvorima financiranja:

	Izvor
	Naziv izvora
	Manjak/višak

	1
	Opći prihodi i primici
	-182.451,02

	3
	Vlastiti prihodi
	6.929,00

	4
	Prihodi za posebne namjene
	828,46

	5
	Pomoći
	-251.878,90

	6
	Donacije
	0,00

	7
	Prihodi od prodaje ili zamjene NFI
	0,00

	
	Ukupno preneseni rezultat:
	-426.572,46



Preneseni rezultat iz 2024. godine iznosio je -67.215,07 EUR, a preneseni rezultat za 2025. godinu iznosi 426.572,46 EUR s indeksom 635 jer je za 2025. godinu ostalo više neplaćenih računa (iz izvora 1) u odnosu na 2024.godinu (tzv. metodološki manjak) te je prenesen veliki manjak za 13. plaću iz COP-a. 

KLASA:400-04/26-01/3
URBROJ: 2137-30-26-2
Koprivnica, 23.07.2026.

Obrazloženje izradila:					RAVNATELJ ŠKOLE:
     Andreja Eršetić	     					      Krešo Grgac, prof.
Voditeljica računovodstva	
				
						         PREDSJEDNICA ŠKOLSKOG ODBORA:
     	     					                 Renata Blažinec, mag. prim. educ.

